armvectores/hy_wikipedia_2023 huggingface dataset:
Ծախուն (ֆիլմ, 2013)

«Ծախուն» (անգլ.՝ Snitch), ռեժիսոր Ռիկ Ռոման Վոյի ֆիլմերից, որի գլխավոր դերերը մարմնավորում են Դուեյն Ջոնսոնը, Բարի Պեփերը, Ջոն Բերնթալը, Սյուզան Սարանդոնը, Մայքլ Կ. Ուիլյամսը, Ռաֆի Գավրոնը, Մելինա Կանակարեդեսը, Նադին Վելասկեսը, Բենջամին Բրեթը, Լելա Լորենը։


== Սյուժե ==
Հանուն իր որդու փրկության հայրը համաձայնվում է համագործակցել ոստիկանության հետ։ Նա պետք է ներթափանցի թմրամաֆիայի սիրտը։


== Դերերում ==


== Ծանոթագրություններ ==


== Արտաքին հղումներ ==
Ծախուն(անգլ.) ֆիլմը Internet Movie Database կայքում
«Ծախուն»(ռուս.) ֆիլմը ԿինոՊոիսկ կայքում։
Սմոլենսկի շրջան (այլ կիրառումներ)

Սմոլենսկի շրջան, կարող է վերաբերել՝

Սմոլենսկի շրջան - մունիցիպալ շրջան Ռուսաստանի Դաշնության Սմոլենսկի մարզում
Սմոլենսկի շրջան - մունիցիպալ շրջան Ռուսաստանի Դաշնության Ալթայի երկրամասում
Վասիլի Բասով

Վասիլի Բասով (ռուս.՝ Басов, Василий Петрович, հունվարի 13, 1841(1841-01-13) - սեպտեմբերի 15, 1887(1887-09-15), Մոսկվա, Ռուսական կայսրություն), մանկավարժ, Մոսկովայի 5-րդ գիմնազիայի տնօրեն։


== Կենսագրություն ==
Ծագում է ավագ սպաների ընտանիքից։ 1859 թվականին ավարտել է Մոսկվայի 2-րդ գիմնազիան, իսկ 1863 թվականին թեկնածուի աստիճանով ավարտել է Մոսկվայի կայսերական համալսարանի պատմա-բանասիրական ֆակուլտետը։ Բասովը համալսարանն ավարտելուց հետո որպես հնագույն լեզուների ուսուցիչ է սկսել աշխատել Մոսկվայի 1-ին գիմնազիայում և շատ չանցած` զբաղեցրել է դրա տեսուչի պաշտոնը։ Բացի այդ, նա 1868-1870 թվականներին Մոսկվայի համալսարանում դասավանդել է լատիներեն։ 1871 թվականին Վ. Բասովը նշանակվել է Սմոլենսկի գիմնազիայի տնօրեն, որտեղ նրա աշակերտն է եղել Ս. Վեխովը։ 1873 թվականին եղել է կոլեգիական խորհրդատու։
Վ. Բասովը 1876 թվականի օգոստոսի 1-ից մինչև կյանքի վերջը եղել է Մոսկվայի 5-րդ գիմնազիայի տնօրեն։ 1877 թվականի հունվարի 3-ից եղել է պետական խորհրդատու։
Պարգևատրվել է շքնշաններով.

Սբ. Վլադիմիրի 4-րդ աստիճանի շքանշան (1880)
Սբ. Աննայի 2-րդ աստիճանի շքանշան
Սբ. Ստանիսլավի 2-րդ աստիճանի շքանշան` կայսերական թագովԹաղված է Մոսկվայում, Դոնի վանքի գերեզմանոցում։
Բասովը կազմել է հետևյալ աշխատությունները.

Հունական ստուգաբանության առաջնային հիմքերը, Մոսկվա, 1866, 62 էջ
Հունական կանոնավոր խոնարհումների աղյուսակներ, Մոսկվա, 1867Բացի այդ, նա գերմաներենից թարգմանել է Մադվիգի «Լատիներենի քերականություն» և Յակոբսի «Լատիներեն քրեստոմատիա» գրքերը։


== Ընտանիք ==
Կինը` Անտոնինա Շեֆֆերն է (13.12.1841-14.03.1895). ունեցել են մեկ որդի` Վասիլին (ծնվ. 22.02.1869) և մեկ դուստր` Զինաիդան (18. 03. 1871): 1884 թվականին նրանց ընտանիքն ընդգրկվել է Մոսվայի նահանգի ազնվականության տոհմաբանական գրքի երրորդ մասի մեջ։


== Ծանոթագրություններ ==
Օտերո շրջան (Նյու Մեքսիկո)

Անվան այլ կիրառումների համար տե՛ս՝ Օտերո շրջան (այլ կիրառումներ)Օտերո շրջան (անգլ.՝ Otero County), ԱՄՆ Նյու Մեքսիկո նահանգի 33 վարչական միավորներից մեկը։ Ընդհանուր տարածությունը 17.164 կմ² է, բնակչությունը՝ 62.298 մարդ (2000 թ. տվյալներով)։ Շրջկենտրոնն է Ալամոգորդո բնակավայրը։ Կազմավորվել է 1899 թ.։
Կոկիսոն (գետ)

Կոկիսոն, Գյոքսու, Կյոքսու, Կոկիսոնի գետ, Կուկուսոս, գետ Միջերկրական ծովի ավազանում, Կիլիկիայում, նրա Ջահան գետը կազմող երեք ճյուղերիք արևելյան ճյուղր։ Գետի երկարությունը 115 կմ։
Հոսում Է Կոկիսոնի դաշտով, համանուն քաղաքի մոտով, այնուհետև գալարվելով ոլորապտույտ հասնում է Ալբիստանի հարավային կողմը և խառնվում Ջահանի գլխստվոր ճյուղին։ Հիշատակում է Կոստանդին Ծիրանածինը (X դ.) Բարսեղ I-ի արևելյան արշավանքների կապակցութեամբ։ Թուրքերն անվանել են՝ Գյոքսու։


== Ծանոթագրություններ ==
Յիեսուու (գյուղ, Տոռի շրջան)

Անվան այլ կիրառումների համար տե՛ս՝ ՅիեսուուՅիեսուու (էստ․՝ Jõesuu), գյուղ Էստոնիայի Պյարնումաա նահանգի Տոռի շրջանում։
2011 թվականի տվյալներով գյուղում բնակվում էր 344 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Դեյվ Ֆրոյդենտալ

Դեյվիդ Դուեյն (Դեյվ) Ֆրոյդենտալը (անգլ.՝ David Duane "Dave" Freudenthal) ծնվել է 1950 թվականի հոկտեմբերի 12-ին Թերմոպոլիսում, Վայոմինգ։ Դեյվն ամերիկացի քաղաքական գործիչ է Դեմոկրատական կուսակցությունից։ 2003-2011 թթ. եղել է Վայոմինգ նահանգի նահանգապետը։


== Արտաքին հղումներ ==
Wyoming Governor Dave Freudenthal Վայոմինգի նահանգային խորհուրդ
Dave for Governor Նահանգապետի անձնական էջը
Follow the Money - Դեյվ Ֆրոյդենտալ
2008(չաշխատող հղում) 2006 Archived 2012-01-22 at the Wayback Machine. 2004(չաշխատող հղում) 2002(չաշխատող հղում) campaign contributions
Սեպի

Սեպի (ֆր.՝ Cépie), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 645 մարդ, բնակչության խտությունը` 97.58 մարդ/կմ²։ Բնակավայրը զբաղեցնում է 6.61 կմ² տարածք։


== Աշխարհագրություն ==
Գտնվում է Փարիզ քաղաքից 640 կմ հարավ, Մոնպելիե քաղաքից` 145 կմ հարավ-արևմուտք, Կարկասոն քաղաքից` 15 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 426 աշխատունակ (15-64 տարեկան)  բնակիչ, որոնցից ակտիվ էին 269-ը, իսկ ոչ ակտիվները` 157։ Ակտիվության ցուցանիշը կազմում է 63,1 %։ 269 աշխատունակ մարդկանցից աշխատել է 241 անձ (131 տղամարդ և 110 կին)։ Գործազուրկ են եղել 28 անձ (14 տղամարդ և 14 կին)։ 157 անաշխատունակներից 42-ը եղել են աշակերտներ կամ ուսանողներ, 70-ը` թոշակառուներ, իսկ 45-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նադվոիցի

Նադվոիցի (ռուս.՝ Надвоицы, ֆիններեն՝ Vojatsu), քաղաքատիպ ավան Ռուսաստանի Կարելիայի հանրապետության Սեգեժսկի շրջանի կազմում։
Բնակչությունը 2010 թվականին գրանցված տվյալներով կազմում էր 8380 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ագնիաս

Ագնիաս, վայր հայկական Կիլիկիայում հարավ արևելյան մասում, Ճկեր գավառում՝ հիշատակված Լևոն երկրորդի 1214 թվականի լատինական պարգևագրում։


== Ծանոթագրություններ ==
Պավոլոչ

Պավոլոչ (ուկրաիներեն՝ Паволоч), գյուղ Ուկրաինայի Ժիտոմիրի մարզի Պոպելնյանսկի շրջանում։ Հիմնադրվել է 1503 թվականին։
2001 թվականի տվյալներով Պավոլոչ գյուղում բնակվում էր 1 437 մարդ։ Բնակավայրը զբաղեցնում է 10,8 կմ² տարածք։ Բնակչության խտությունը կազմում էր 133,06 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուլբիշ

Ուլբիշ, գյուղ Արևմտյան Հայաստանում, Խարբերդի վիլայեթի Կարկառի գավառակում։


== Բնակչություն ==
XX դարի սկզբին ուներ 321 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Կումշացկի (Միլլերովսկի շրջան)

Կումշացկի (ռուս.՝ Кумшацкий), գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում։ Մտնում է Վերխնետալովսկի գյուղական համայնքի կազմի մեջ։


== Աշխարհագրություն ==


=== Փողոցներ ===
Դաչնայա
Զակուռգաննայա
Մայսկայա
Խուտորսկայա


== Սրտաքին հղումներ ==
Կումշացկի (խուտոր)(ռուս.)
Կոլիբիա Կուկի

Կոլիբիա Կուկի (լատ.՝ Collybia cookei),Tricholomataceae ընտանիքին պատկանող սունկ, որը գրանցված է Հայաստանի Հանրապետության Կարմիր գրքում։


== Նկարագրություն ==
0,5-1,5 սմ տրամագծով, փռված, փոքր թմբիկով, սպիտակ գլխարկը շատ փոքր է։ Ոտիկին կպած թիթեղները նեղ են, սպիտակ։ Թելանման, կարճ ոտիկը աճում է սկլերոցիումի միջից։ Վառ գունավորված նարնջադեղնավուն սկլերոցիումները խոշոր են և առաջանում են թիթեղավոր սնկերի չորացած պտղամարմինների մնացորդների վրա։ Սպորափոշին սպիտակ է, իսկ սպորները՝ 4-5 × 2,5 մկմ և անգույն։


== Տարածվածություն ==
Ընդհանուր արեալը ենդգրկում է Եվրոպան, Ասիան, Հյուսիսային Ամերիկան, Հարավային Կովկասը (Ադրբեջան, Հայաստան)։ Հայաստանում հայտնաբերված է Զանգեզուրի ֆլորիստիկական շրջանում՝ Գորիս-Շուրնուխ ճանապարհին, կաղնու-բոխու անտառներում, Pholiotina appendiculata սնկի սկլերոցիումների և պտղամարմինների վրա և Գորիսի շրջակայքի սոճուտներում Agaricales կարգի ներկայացուցիչների վրա։


== Էկոլոգիա ==
Արեալը նեղ է և սահմանափակ։ Հանդիպում են խմբերով թիթեղավոր սնկերի պտղամարմինների մնացորդների, փռոցաշերտի, հողի, գլխարկավոր սնկերի փտած կամ չորացած պտղամարմինների վրա, սեպտեմբեր ամսին։ Փռոցաշերտային, հումուսային սապրոտրոֆ կամ միկոֆիլ է։


== Պահպանություն ==
Վտանգված տեսակ է։


== Ծանոթագրություններ ==
Ժողովածու (716)

Ժողովածու (716), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 716 թվի տակ։ Ձեռագիրը գրվել է 15-րդ դարում։ Գրված է թղթի վրա, որը ունի 12.5×8 սմ չափս։ Ձեռագիրը կազմված է 198 թերթից։ Գրված է միասյուն բոլորգրով։ Կազմը` կաշեպատ տախտակ դրոշմազարդ, աստառը՝ կապույտ կտավ։


== Բովանդակություն ==
Քաղուածք յՈւրբաթագրոց (1512 թ. տպագրությունից)։
Ի Հարանց վարուց։
Ճառք, խրատք (Մովսէս Միայնակեաց, Յովհ. Մնդակունի, Թէոփիլոս, Գր. Լուսաւրիչ, Նեղոս, Ոսկեբերան, Գր. Սքանչելագործ, (Եփրեմ)։
Խոստովանութիւն։
Աղօթք (Մեսրոպ վրդ., Կիւրեղ, Մովսո. Քերթոզահայր, Եփրեմ, Բենիկ)։
Հանգիստ Յոհաննու։
Քաղուածք յԱւետարանոց։


== Ծանոթագրություններ ==
(9540) Միխալկով

(9540) Միխալկով (անգլ.՝ Mikhalkov), աստերոիդ աստերոիդների հիմնական գոտում։ Հայտնաբերվել է 1982 թվականի հոկտեմբերի 21-ին Լյուդմիլա Կարաչկինայի կողմից Նաուչնիում։
Միջին հեռավորությունը Արեգակից կազմում է 3,102305 ա. մ., առավելագույնը մոտենում է 2,6592 ա. մ. հեռավորության վրա և հեռանում 3,5454 ա. մ.։ Արեգակի շուրջ մեկ ամբողջական պտույտ է կատարում 1995,84 երկրային օրվա ընթացքում, իր ուղեծրով շարժվելով միջինում 0,180375 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9540) Միխալկով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դառնափուշ սովորական

Դառնափուշ սովորական (լատ.՝ Xánthium strumárium), աստղածաղկազգիների ընտանիքի միամյա, ուշ գարնանային չարորակ մոլախոտ։ Ունի լավ զարգացած, դեպի խորը գնացող արմատային համակարգ, մինչև 60-80 սմ բարձրության հասնող կլոր կամ բազմակող ու լիամեջ ցողուններ։ Հասունանալիս ցողունն ընդունում է դեղնամանուշակագույն երանգ, փշերը այդ ընթացքում չորանում են։ Ցողունի յուրաքանչյուր հանգույցից դուրս են գալիս կոթուն ունեցող 3-5 բլթականի տերևներ, որոնց հակառակ կողմը թավոտ է։
Բույսի պտուղները էլիպսաձև են, երկարավուն են, մեծ ու բոլոր կողմերից պատված են փշերով, իսկ գագաթին ունեն ավելի մեծ եղջյուրանման փշեր։ Սերմը տուփիկ է։ Բույսը տարածված է Երկիր մոլորակի հարավային կիսագնդում։ Հայաստանում հանդիպում է գրեթե բոլոր շրջաններում, առավել տարածված է Արարատյան դաշտում։ Բույսի բոլոր հատվածներում կա յոդ, որը բացասաբար ազդեցություն է թողնում դաշտերի վրա։


== Աղբյուրներ ==
Ռ․ Ս․ Կարապետյան - Հայաստանում տարածված մոլախոտերի ատլաս։ Լույս հրատարակչություն, Երևան, 1980
Անդրեյ Կանչելսկիս

Անդրեյ Անաստասովի Կանչելսկիս, (հունվարի 23, 1969, Կիրովոգրադ, Ուկրաինական Խորհրդային Սոցիալիստական Հանրապետություն, ԽՍՀՄ), խորհրդային, ուկրաինացի և ռուս ֆուտբոլիստ, կիսապաշտպան, մարզիչ։ ԽՍՀՄ-ի սպորտի վարպետ միջազգային կարգով, արժանացել է Ռուսաստանի սպորտի վապետ կոչմանը (2011)։ ԽՍՀՄ-ի, Անկախ Պետությունների Համագործակցության և Ռուսաստանի ֆուտբոլի ազգային հավաքականի ֆուտբոլիստ։


== Ծանոթագրություններ ==
Կոքս

Կոքս (գերմաներեն՝ Koks, անգլերեն՝ coke), բարձր ամրությամբ արհեստական պինդ վառելանյութ. ստանում են իներտ միջավայրում (առանց օդի մուտքի) բնական վառելանյութերը կամ դրանց մշակման արգասիքները բարձր ջերմաստիճաններում (950-1050 °C) տաքացնելիս։ Ըստ հումքի տեսակի, տարբերում են՝ քարածխակոքս, էլեկտրոդային կպրակոքս և նավթակոքս։ Քարածխակոքսի իրական հարաբերական խտությունը 1800-1950 կգ/մ3 է, միջին ծակոտկենությունը՝ 49-53%, այրման ջերմությունը՝ մոտ 7000 կկալ/կգ, վառվող զանգվածինը՝ 8000 կկալ/կգ։ Վառվող զանգվածում ածխածնի պարունակությունը 96% ից բարձր է, ցնդող նյութերի ելքը 0, 8-1, 0% ։ Քարածխակոքսը հիմնականում կիրառում են դոմնային պրոցեսում (դոմնային կոքս)՝ թուջ ձուլելու համար, որտեղ այն միաժամանակ վառելանյութ է և երկաթահանքի վերականգնիչ։ Քիչ քանակությամբ քարածխակոքս օգտագործում են ձուլարաններում, քիմիական արդյունաբերության մեջ, գունավոր մետալուրգիայում և այլուր։ էլեկտրոդային կպրակոքսը և նավթակոքսը, ի տարբերություն քարածխակոքսի, ունեն ածխածնի մեծ պարունակություն և հետևաբար ավելի փոքր մոխրայնություն (մինչև 0, 3%, նավթակոքսում՝ 0, 8%)։ էլեկտրոդային կրակոքսն ստանում են քարածխի բարձրահալ կուպրը կոքսացնելով, նավթակոքսը՝ հեղուկ նավթամնացորդները և կուպրը կոքսացնելով։ Նավթակոքսն ստացվում է նաև նավթի թորման նյութերի կրեկինգից կամ ջերմային մշակմամբ։ Կիրառվում են էլեկտրոդների արտադրության մեջ։
Կարպոգորի

Կարպոգորի (ռուս.՝ Карпогоры), գյուղ Ռուսաստանի Արխանգելսկի մարզի Պինեժսկի շրջանի կազմում։
Բնակչությունը 2010 թվականին գրանցված տվյալներով կազմում էր 4443 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռուդակի (գյուղ, Կրասնինսկի շրջան)

Ռուդակի (ռուս.՝ Рудаки), գյուղ Ռուսաստանի Սմոլենսկի մարզի Կրասնինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
69-րդ հյուսիսային զուգահեռական

69-րդ հյուսիսային զուգահեռականը Երկրի կենտրոնով և հասարակածի վրայի համապատասխան 
կետերի հետ 69°-ի անկյուն կազմող կետերից կազմված շրջանագիծն է։ 
Անցնում է Հյուսիսային Ամերիկայով, Ատլանտյան օվկիանոսով, Եվրոպայով և Ասիայով։


== Ցերեկվա տևողությունը ==
Ամառային արևադարձի ժամանակ արևը երևում է ամբողջ օրվա ընթացքում (Բևեռային ցերեկ)։ 
Ձմեռային արևադարձի ժամանակ արևը չի երևում (Բևեռային գիշեր)։


== Բնութագրական տվյալներ ==
Հեռավորությունը հյուսիսային բևեռից 2345 կմ է։ 
Երկարությունը 14 404 կմ է, որը կազմում է հասարակածի երկարության 35․9%-ը։


== Աշխարհի շուրջ ==
Սկսած ամսաթվի սահմանից դեպի արևելք


== Տե'ս նաև` ==
68-րդ հյուսիսային զուգահեռական
70-րդ հյուսիսային զուգահեռական
69-րդ հարավային զուգահեռական


== Ծանոթագրություններ ==
Լյուդմիլա Պոդյավորինսկա

Լյուդմիլա Պոդյավորինսկա (սլովակ.՝ Ľudmila Podjavorinská, ի ծնե՝ Riznerová, ապրիլի 26, 1872(1872-04-26), Bzince pod Javorinou, Նովե մեստո նադ Վահոմ, Տենչինի երկրամաս, Սլովակիա - մարտի 2, 1951(1951-03-02), Nové Mesto nad Váhom, Տենչինի երկրամաս, Սլովակիա), չեխոսլովակյան գրող, օգտագործել է հետևյալ կեղծանունները` Božena, Damascena, Ľ. Šeršelínová, Ľ. Špirifangulínová, Ľudka, Ľudmila, Ľudmila Ružodolská, Ľudmila Veselohorská, Ľ. Vrzalovská, M. Ružodolský, Milko Ružodolský, Nechtík, Nevädza, Podjavorinský, Sojka, Teta Ľudmila:


== Կենսագրություն ==
Ծնվել է 1872 թվականի ապրիլի 26-ին Bzince pod Javorinou բնակավայրում, Յարավին քաղաքում, Ավստրո-Հունգարիայի Յավորին կոչվող քաղաքի մերձակայքում, այժմ՝ Սլովակիա, մանկավարժների ընտանիքում, որը 1910 թվականին տեղափոխվել է Նովե Մեստո նադ Վահոմ քաղաք։

Լյուդմիլան սովորել է իր հայրենի քաղաքում։ Գրականության ոլորտում նրա առաջին փորձերին աջակցում էին նրա հորեղբայր Ľudovít Rizner-ը և տեղացի հովիվ, միևնույն ժամանակ գրող Յան Պրավոսլավ Լեշկան (Ján Pravoslav Leška): Ավելի ուշ որոշ ժամանակ նա աշխատել է որպես Կարմիր խաչի աշխատակից, օգնել է իր հորը դպրոցում, սակայն իր կյանքի մեծ մասը գոյատևել է գրական գործունեությունից ստացած քիչ եկամտով։
Նա իր առաջին ստեղծագործությունը հրապարակել է Բուդապեշտի «Slovenské novini» թերթում և «Vlasť a svet» ամսագրում 1887-1888 թվականներին։ Սլովակիայում նրա ստեղծագործությունները հայտնվել են 1892 թվականին «Národnie noviny» և «Slovenské pohľady» թերթերում։ Նա սկզբում գրում էր բանաստեղծություններ, ապա որոշեց ինքն իրեն նվիրել արձակին։ Հայտնի է դարձել որպես ժամանակակից սլովակյան մանկական գրականության հիմնադիր։ Նրա որոշ ստեղծագործություններ թարգմանվել են օտար լեզուներով։ ԽՍՀՄ-ում հայտնի էին նրա «Կառուցել է ճնճղուկը» և «Փոքր գորտը» բանաստեղծությունները, ըստ որի՝ նույնանուն մուլտֆիլմ է նկարահանվել։
Լյուդմիլա Պոդյավորինսկան մահացել է 1951 թվականի մարտի 2-ին Նովոե Մեստո նադ Վահոմ քաղաքում, Չեխոսլովակիա, ներկայումս Սլովակիա։


== Վաստակ ==
Լյուդմիլա Պոդյավորինսկայան Չեխոսլովակիայի ԽՍՀ ժողովրդական գրողի կոչում ստացած առաջին գրականագետն էր։ Նրա հայրենիքում բացվել է տուն-թանգարան, նրա անունով է կոչվել № 42849 աստերոիդը։ 1972 թվականին գրատպության է հանձնվել Չեխոսլովակիայի փոստային նամականիշ՝ նվիրված գրողին։


== Ընտրյալ ստեղծագործություններ ==
Z vesny života ("From life's spring"), բանաստեղծություն (1895)
V otroctve ("In slavery"), վեպ (1905)
Žena ("Woman"), վեպ (1909)
Kytka veršov pre slovenské dietky ("A bouquet of poems for Slovak children"), մանկական բանաստեղծություն (1920)
Balady ("Ballads"), բանաստեղծություն (1930)
Veršíky pre maličkých ("Verses for little ones"), մանկական բանաստեղծություն (1930)
Medový hrniec ("Pot of honey"), մանկական բանաստեղծություն (1930)
Baránok boží ("Lamb of God"), մանկական արձակ (1932)
Klásky ("Ears of grain"), մանկական բանաստեղծություն (1947)


== Ծանոթագրություններ ==


== Արտաքին հղումներ ==
Լյուդմիլա Պոդյավորինսկա
Վերխնեբելսկի

Վերխնեբելսկի (ռուս.՝ Верхнебельский, բաշկիրերեն՝ Верхнебельский), գյուղ Ռուսաստանի Բաշկորտոստան հանրապետության Բելորեցկի շրջանի կազմում։


== Աշխարհագրական դիրք ==
Հեռավորությունը՝ 

Շրջանային կենտրոն (Բելորեցկ)՝ 38 կմ,
Գյուղական խորհրդի կենտրոն (Նիկոլաևկա)՝ 18 կմ,
Մոտակա երկաթուղային կայարան (Բելորեցկ)՝ 41 կմ։


== Պատմություն ==
Մինչև 2004 թվականի դեկտեմբերի 17-ը գյուղը պատկանում էր Տիրլյանսկի գյուղական խորհրդին, որը հետագայում ստացավ գյուղխորհրդի կարգավիճակ։


== Բնակչություն ==
Բնակչությունը 2009 թվականին գրանցված տվյալներով կազմել է 446 մարդ, 2010 թվականին գրանցված տվյալներով՝ 322 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեմիլովո (գյուղ, Վիկսունսկի շրջան)

Սեմիլովո (ռուս.՝ Семилово), գյուղ Ռուսաստանի Նիժնի Նովգորոդի մարզի Վիկսունսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կրըխլը (Ելիզավետպոլի գավառ, Դյուզկըրըխլը)

Կրըխլը, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում, իսկ հետագայում Դյուզկըրըխլը անվանումով գյուղ Ադրբեջանական ՍՍՀ-ի Թովուզի շրջանում։
Բնակչության մասին տեղեկություններ հայտնի չեն։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
(735) Մարգհաննա

(735) Մարգհաննա (անգլ.՝ Marghanna), աստերոիդ աստերոիդների հիմնական գոտում։ Հայտնաբերվել է 1912 թվականի դեկտեմբերի 9-ին Հենրիխ Ֆոգտի կողմից Հայդելբերգում։
Միջին հեռավորությունը Արեգակից կազմում է 2,72711 ա. մ., առավելագույնը մոտենում է 1,8467 ա. մ. հեռավորության վրա և հեռանում 3,6075 ա. մ.։ Արեգակի շուրջ մեկ ամբողջական պտույտ է կատարում 1644,95 երկրային օրվա ընթացքում, իր ուղեծրով շարժվելով միջինում 0,218852 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,89° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(735) Մարգհաննա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սաղունեթ

Սաղունեթ (վրաց.՝ საყუნეთი), գյուղ Վրաստանում։ Գտնվում է Սամցխե-Ջավախք մարզի Ախալցխայի շրջանում։


== Դիրք ==
Գյուղը գտնվում է ծովի մակարդակից 900 մետր բարձրության վրա։ Շրջկենտրոն Ախալցխայից հեռու է 22 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 472 մարդ։


== Ծանոթագրություններ ==
Ճչացողներ (ֆիլմ)

Ճչացողներ (անգլ.՝ Screamers) 2006 թվականին ռեժիսոր Քարլա Կարապետյանի կողմից նկարահանված 91 րոպեանոց փաստավավերագրական անգլալեզու ֆիլմ, որը պատմում է Հայոց Մեծ Եղեռնի և 1915 թվականից մինչ այսօր աշխարհում տեղի ունեցած այլ ցեղասպանությունների մասին։ Ֆիլմում ընդգրկված են հարցազրույցներ ամերիկյան ալտերնատիվ մետալ խմբի՝ System of a Down-ի մենակատար Սերժ Թանկյանի, ում պապը Հայոց ցեղասպանության վերապրածներից էր, ինչպես նաև մարդու իրավունքների պաշտպան-ակտիվիստ, լրագրող և պրոֆեսոր Սամանթա Փաուերի և այլ մարդկանց հետ, ովքեր այս կամ այն չափով առնչվել են Ռուանդայի և Դարֆուրի ցեղասպանությունների հետ։ «Ճչացողներ» ֆիլմում քննարկվում է նաև այժմյան Թուրքիայում ցեղասպանության ժխտումը և ԱՄՆ-ի կողմից ցեղասպանության հանդեպ ունեցած հիմնականում չեզոք դիրք։
Ֆիլմի պրեմիերայից ոչ շատ ժամանակ անց՝ 2007 թվականի հունվարին Ստամբուլում 17-ամյա թուրք ազգայնականի կողմից սպանվեց «Ակոս» թերթի լրագրող Հրանտ Դինքը, ով ֆիլմում հարցազրույց էր տվել Թուրքիայի կողմից 1915 թվականին տեղի ունեցած Հայոց ցեղասպանության ժխտման մասին, որի պատճառով նրա դեմ գործ հարուցվեց 301-րդ հոդվածով։
«Ճչացողներ» ֆիլմը ցուցադրվում է հայկական երիտասարդական կազմակերպությունների կողմից՝ Հայոց ցեղասպանությունը մեկնաբանելու և պարզաբանելու, իրազեկվածության մակարդակը բարձրացնելու նպատակով։


== Ծանոթագրություններ ==


== Արտաքին հղումներ ==
Ֆիլմի պաշտոնական կայք
Անդրեյ Խաչատուրյան

Անվան այլ կիրառումների համար տե՛ս՝ Անդրեյ Խաչատուրյան (այլ կիրառումներ)Անդրեյ Խաչատուրյան (սեպտեմբերի 2, 1987(1987-09-02), Մինսկ, Բելառուսական ԽՍՀ, ԽՍՀՄ), բելառուս ֆուտբոլիստ, «Տորպեդո-ԲելԱԶ» ակումբի կիսապաշտպան։


== Կարիերա ==
«Մինսկ» ֆուտբոլային դպրոցի սան։ Նա կարիերան սկսել Է Բելառուսի երկրորդ լիգայում՝ «Սմենա-Մինսկ» ակումբում, որի հետ դուրս է եկել առաջին լիգա։ 2006 թվականից 5 մրցաշրջան հանդես է եկել Մոսկվայի «Մինսկ» ակումբում։
2010 թվականի օգոստոսին պայմանագիր է կնքել Սոչիի «Ժեմչուժինա»-ի հետ։
2011 թվականի մրցաշրջանում կրկին վերադարձել է «Մինսկ» ֆուտբոլային ակումբ։ Սակայն արդեն ամռանը ազատ գործակալի կարգավիճակով հեռացել է մայրաքաղաքային թիմից։ Աշնան սկզբին պայմանագիր է կնքել «Շախտյորի» հետ։ 2014-2015 թվականներին խաղացել է գրոդնենի «Նեմանում»։
2006 թվականին Բելառուսի պատանեկան հավաքականում և ազգային հավաքականում հանդես գալու փորձ ունի։


== Ելույթների վիճակագրություն ==


== Ծանոթագրություններ ==


== Արտաքին հղումներ ==
Профиль на сайте «Немана» Archived 2019-02-24 at the Wayback Machine.
Профиль на footballdatabase.eu(անգլ.)
Ֆուտբոլիստի էջը soccerway.com կայքում(անգլ.)
Կարեն Աբրահամյան (ազատամարտիկ)

Անվան այլ կիրառումների համար տե՛ս՝ Կարեն Աբրահամյան (այլ կիրառումներ)Կարեն Աբրահամյան (հունիսի 9, 1960(1960-06-09), Հադրութ, Հադրութի շրջան, ԼՂԻՄ, ԽՍՀՄ - հուլիսի 3, 1992(1992-07-03), Ցոր, Հադրութի շրջան, Արցախ), հայ ազատամարտիկ։


== Կենսագրություն ==
Կարեն Աբրահամյանը ծնվել է 1960 թվականի հունիսի 9-ին Հադրութ ավանում։ Միջնակարգ դպրոցն ավարտել է Հադրութում։ Այնուհետև ավարտել է Վանաձորի շինարարական տեխնիկումի հեռակա բաժինը։ Զինվորական պարտադիր ծառայությունն անցել է Թիֆլիս քաղաքում։ Զորացրվելուց աշխատել է կոմունալ տնտեսությունում որպես ինժեներ, այնուհետև գյուղի կոլտնտեսությունում որպես աշխղեկ։
Արցախյան շարժման ակտիվ մասնակից էր, եղել դասակի հրամանատար։ Զոհվել է 1992 թվականի հուլիսի 3-ին՝ Ցոր գյուղի ազատագրման ժամանակ։ Հետմահու պարգևատրվել է Արցախի Հանրապետության «Արիության համար» մեդալով մեդալով։ Ամուսնացած էր, ունի երեք երեխա։ Հանգչում է Հադրութի գերեզմանատանը։


== Ծանոթագրություններ ==
Համազասպ Բ Արծրունի

Համազասպ Արծրունի, Վասպուրականի առաջին գահերեց իշխան։ Ծնվել է Վասպուրականում՝ Արծրունիների իշխանական կալվածքում։ Իշխել է 800-836 թվականներին։
Արաբական խալիֆայությունը Հայաստանը նվաճելուց հետո հայ նախարարներին հնարավորություն էր տվել զբաղեցնել երկու բարձրաստիճան պաշտոն՝ Հայոց իշխան և իշխանաց իշխան։ Նրանցից առաջինը երկիրը կառավարում էր Արմինիայի կուսակալության ոստիկանի հետ, երկրորդը զբաղվում էր ներքին հարցերով՝ ռազմական գործ, հարկահավաքություն և այլն։
9-րդ դարում այս պաշտոններին ավելացել է ևս մեկը՝ Վասպուրականի գահերեց իշխան։ Արծրունիների ազդեցիկ տոհմը, այդպիսով, իր գերիշխանությունն էր հաստատում ոչ միայն Վասպուրականի, այլև Մոկքի, Կորճայքի, Պարսկահայքի հայ իշխանների ու արաբ ամիրաների նկատմամբ։
Համազասպ Արծրունին առաջին գահերեց իշխանն էր։ Նա ամուսնացել էր Հայոց իշխան Աշոտ Մսակեր Բագրատունու դստեր՝ Հռիփսիմեի հետ։ Համազասպին հաջորդում է որդին՝ Աշոտ Ա-ն, ով ընդհատումով իշխում է մինչև 874 թվականը։


== Տես նաև ==
Վասպուրական
Արծրունիներ
Վասպուրականի թագավորություն


== Ծանոթագրություններ ==
Դոբոյ

Անվան այլ կիրառումների համար տե՛ս՝ Դոբոյ (այլ կիրառումներ)Դոբոյ (բոս․՝ Doboj, սերբ.՝ Добој / Doboj, խորվ.՝ Doboj, dôboj), քաղաք Բոսնիա և Հերցեգովինայի հյուսիսում, Սերբական Հանրապետությունում։  Գտնվում է Բոսնա գետի մոտ։ Երկաթուղային խոշոր հանգույց է։


== Պատմություն ==
Առաջին անգամ Դոբոյը հիշատակվել է 1415 թվականին Դուբրովնիկի հանրապետության փաստաթղթերից մեկում, չնայած հնագիտական պեղումները վկայում են, որ ժամանակակից քաղաքի տարածքում գտնվող բնակավայրը գոյություն է ունեցել դեռ քարե դարում։ Մեր թվարկության 1-ին դարում ներկայիս Դոբոյի շրջակայքում գոյություն է ունեցել հռոմեական ռազմական ճամբար (կաստրում) և բնակավայր (լատ.՝ Canabea)։ 6-րդ դարում սլավոնների գալստից հետո բնակավայրը դարձել է Ուսորայի մի մասը։
Դոբոյի ամրոցն առաջին անգամ կառուցվել է 13-րդ դարի սկզբին, ապա ընդարձակվել է 1415 թվականին, 1476 թվականին ենթարկվել է թուրքերի ճնշումներին, 1490 թվականին կրկին ընդլայնվել է։ Ամրոցը երկար ժամանակ խոչընդոտ է հանդիսացել հյուսիսից եկող նվաճողների համար. սկզբում հունգարացիների, իսկ հետո Հաբսբուրգների կայսրության։ Դոբոյի շրջակայքում շատ մարտեր են տեղի ունեցել, մինչև որ քաղաքը Բոսնիայի և Հերցեգովինայի հետ միասին 1878 թվականին դարձել է Ավստրո-Հունգարիայի մաս։
Առաջինն համաշխարհային աշխարհամարտի ժամանակ Դոբոյում է տեղակայվել սերբերի համար ավստրիական ամենախոշոր ճամբարը, որտեղ եղել է շուրջ 46 հազար մարդ։
Երկրորդ համաշխարհային պատերազմի ժամանակ Դոբոյը պարտիզանական շարժման կարևոր կենտրոն էր։  Ազատագրվել է 1945 թվականի ապրիլի 17-ին։
Բոսնիական պատերազմի ժամանակ քաղաքը, որը վերահսկում էին սերբերը, գնդակոծել են բոսնիական և խորվաթական զորքերը։ Դեյտոնական համաձայնագրի համաձայն՝ Դոբոյը ներառվել է Սերբական Հանրապետության կազմում։


== Բնակչություն ==


=== Համայնք ===
1971-1991 թվականներին Դոբոյի ընդհանուր բնակչությունը՝


=== Քաղաք ===
1991 թվականի մարդահամարի համաձայն՝ քաղաքում բնակվել է 27 498 մարդ, որոնցից 11,154-ը (40,56%) եղել են բոսնիացիներ, 8,011-ը (29,13%) սերբ էին, 4,365 (15,87%) անվանել են իրենց հարավսլավիացիներ, իսկ 2 714 (9.87%)՝ խորվաթներ։
Այսօր քաղաքի բնակչության ճնշող մեծամասնությունը սերբ է։
Քաղաքի բնակչությունը 2013 թվականի մարդահամարի տվյալներով կազմում էր 26 987 մարդ, համայնքինը `77 223 մարդ


== Ծանոթագրություններ ==
Լանի (այլ կիրառումներ)

Լանի, կարող է վերաբերել՝

Լանի - գյուղ, Ուկրաինայի Իվանո-Ֆրանկովսկի մարզի Գալիչի շրջանում
Լանի - գյուղ, Ուկրաինայի Կիրովոգրադի մարզի Պետրովսկի շրջանում
Լանի - գյուղ, Ուկրաինայի Պոլտավայի մարզի Դիկանկայի շրջանում
Լանի - գյուղ, Ուկրաինայի Վիննիցայի մարզի Տիվրովի շրջանում
Վիրջինիայի պոլիտեխնիկական ինստիտուտ

Վիրջինիայի պոլիտեխնիկական ինստիտուտ և նահանգային համալսարան (անգլ.՝ Virginia Polytechnic Institute and State University), հայտնի նաև որպես՝ Վիրջինիա թեք (Virginia Tech), պետական, դրամաշնորհային գիտահետազոտական համալսարան, տեղակայված ԱՄՆ Վիրջինիա նահանգի Բլեքսբուրգ բնակավայրում։
Հիմնադրվել է 1872 թվականին։ Հիմնական կամպուսի մակերեսը կազմում է շուրջ 1100 հեկտար։ Ունի նաև մասնաճյուղեր նահանգի վեց շրջաններում, ինչպես նաև միջազգային ներկայացուցչություն Շվեյցարիայում։
Հանդիսանալով երկրի երրորդ խոշորագույն գիտահետազոտական հաստատությունը, համալսարանում գործում են 225 բակալավրային և հետբակալավրային ֆակուլտետներ։ Ուսանողների թիվը կազմում է մոտ 30 000, իսկ նպատակային կապիտալը՝ 513 միլիոն ԱՄՆ դոլար։


== Ծանոթագրություններ ==


== Արտաքին հղումներ ==
Պաշտոնական կայք (անգլ.)
Սպորտային բաժնի պաշտոնական կայք (անգլ.)
Promises

«Promises», բրիտանացի երաժիշտներ Քելվին Հարիսի և Սեմ Սմիթի երգը։ Սինգլը հասել է բրիտանական UK Singles Chart հիթ-շքերթի առաջին հորիզոնականին։


== Պատմություն ==
Երաժիշտներն անոնսացրել են նոր երգը Թվիթերով՝ 2018 թվականի օգոստոսի 13-ին։ Սինգլի թողարկումը ուղեկցվում է տեքստային տեսահոլովակով։ Սինգլը դեբյուտացվել է UK Singles Chart հիթ-շքերթի չորրորդ հորիզոնականում։ 2018 թվականի սեպտեմբերի 7-ին երգը հասել է Մեծ Բրիտանիայի հիթ-շքեթրի № 1 հորիզոնականին, դառնալով Հարիսի՝ 9-րդ և Սմիթի՝ 7-րդ հիթփոփերը։


== Արձագանքներ ==
Երգը ստացել է դրական արձագանքներ Hollywood Life-ի երաժշտական քննադատների կողմից («երաժշտությունն ստեղծվել է երկնքում, իսկ Սմիթի «հավասարաչափ վոկալն» ապահովում է «հոգևոր մթնոլորտը»)։


== Հիթ-շքերթներ ==


== Հավաստագրումներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
 «Promises» (անգլ.)
Թոլեդոյի արվեստի թանգարան

Թոլեդոյի արվեստի թանգարան (անգլ.՝ Toledo Museum of Art), Օհայո նահանգի Թոլեդո քաղաքի ամենախոշոր գեղարվեստական թանգարանն է։ Այնտեղ պահվում է ավելի քան 30.000 ցուցանմուշ։
Թանգարանը հիմնադրվել է 1901 թվականին, ապակեգործ Էդվարդ Լիբբի կողմից։ 1912 թվականից նորից տեղափոխվել է իր նախորդ շենք, որը իր ոճով հիշեցնում է հին աշխարհի տաճարները։ Շինությունը երկու անգամ ընդարձակել են։ 2010 թվականից թանգարանի տնօրեն է դարձել Բրայան Քենեդին (որը թանգարանի 9-րդ ղեկավարն էր)։ 
Թանգարանին է պատկանում 19-րդ և 20-րդ դարերի եվրոպական և ամերիկյան արժեքավոր նկարների հավաքածու և մեծ նկարչական ապակուց պատրաստված ապրանքների հավաքածու։ Հետաքրքիր են նաև Վերածննդի դարաշրջանի և ճապոնական արվեստի հնությունների բաժինները։     
Թանգարանի արևելյան թևում գտնվում է պարահանդեսի դահլիճը, որը կառուցվել է 1930-ական թվականներին նեոդասական ոճով։ Այն Թոլեդոյի սիմֆոնիկ նվագախմբի համերգային հիմնական դահլիճն է։ Նախատեսված է 1750 հոգու համար։    
2001 թվականին թանգարանի մոտ բացվում է քանդակագործության այգի, Մոնորո փողոցի վրա։ Այստեղ պահվում են հիմնականում 20-րդ դարի երկրորդ կեսի ամերիկացի քանդակագործների աշխատանքներ։   
Տեսողական արվեստի կենտրոնը, որը կառուցվել է 1990-ական թվականներին, Ֆրենկ Գերիի նախագծով, իր մեջ ներառում է գրադարան, թանգարան, ինչպես նաև` ստուդիա, գրասենյակային և կրթական հաստատություն Թոլեդո համալսարանի գեղարվեստական ֆակուլտետի համար։ 
2000 թվականին ճապոնական ճարտարապետական SANAA ֆիրման նախագծել է առանձին մասնաշենք, որպեսզի այնտեղ պահվեն ապակե իրերի հավաքածուներ։ Ապակե տաղավարը բացվել է 2006 թվականի օգոստոսին և արժանացել է ճարտարապետական քննադատների հիացական արձագանքին։ Ինտերիերում գտնվում է նշանավոր ապակե մեծ քանդակ, որը ստեղծել է Դեյլ Չիհուլին։    


== Հայտնի գլուխգործոցներ ==

		
		
		
		
		
		
		
		
		
		
		
		
		
		
		
		
		
		
		
		
		
		
		
		
		


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Թանգարանի պաշտոնական կայքը
10 թանգարաններ, որ սխալմամբ դուրս են մնացել ճանապարհորդների ուշադրությունից
Տիգրան Հոնենց

Տիգրան Հոնենց (ծննդյան և մահվան թվականներն անհայտ են), 13-րդ դարի հայ խոշոր մեծատուն։ Չունենալով ազնվատոհմ ծագում՝ հարստացել է հարկերի կապալառությամբ, վաշխառությամբ և առևտրով։ Զաքարիա և Շահնշահ Զաքարյանների օրոք Անիում վարել է տնտական բնույթի բարձր պաշտոն (հավանաբար, հարկային վերակացու)։ Ձեռք է բերել խոշոր կալվածներ, գյուղեր, ձիթհաններ, ջրաղացներ, կրպակներ և այլն։ Ենթադրվում է, որ Տիգրան Հոնենցին են պատկանել Անիի որոշ թաղամասեր։ 1213 թվականին իր միջոցներով վերանորոգել է Անիի Մայր տաճարի աստիճանները, 1215 թվականին կառուցել Գրիգոր Լուսավորիչ եկեղեցին (հայտնի է նաև Տիգրան Հոնենցի եկեղեցի անունով)։ Ըստ եկեղեցու հարավային պատին թողած արձանագրության, նա այդ եկեղեցուն նվիրաբերել է գյուղեր, այգիներ, ձիթհաններ, ջրաղացներ, կրպակներ, ջրմուղ, բաղնիք (պեղվել է 1893 թվականին)։ Տիգրան Հոնենցի միջոցներով է կառուցվել նաև Կուսանաց վանքի Ս․ Հռիփսիմե եկեղեցին, վերանորոգվել Բեխենց վանքը, կերտվել են խաչքարեր, պաշտպանական մի շարք շինություններ։ Ըստ Հ․ Օրբելու, թաղվել է Ծաղկոցաձորի քարայրային (ժայռափոր) դամբարանում (պեղվել է 1907 թվականին)՝ Հոնենցների տոհմական գերեզմանատանը։


== Գրականություն ==
Դիվան հայ վիմագրության, պրակ 1, Անի քաղաք, կազմ.՝ Ի. Ա. Օրբելի, Երևան,1966։
Մունտանյոլա

Մունտանյոլա (կատ.՝ Muntanyola), մունիցիպալիտետ Իսպանիայում։ Գտնվում է Բարսելոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Օսոնա շրջանում։ Տարածքը կազմում է 40,3 կմ²։ Բնակչության թվաքանակը 2004 թվականի տվյալներով եղել է  397, խտությունը՝ 9,76 մարդ/կմ²։


== Ժողովրդագրություն ==


== Պատկերասրահ ==

		
		


== Ծանոթագրություններ ==


== Արտաքին հղումներ ==
Página oficial del Ayuntamiento
Información de la Generalitat de Catalunya Archived 2007-09-26 at the Wayback Machine.
Información del Institut d'Estadística de Catalunya
Արմենչո

Արմենչո, գյուղ Արևմտյան Հայաստանում, Կիլիկիայի Պելյանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Սեկա Կուրցիևիչ

Սեկա Կուցրիևիչ Գադիև (օսերեն՝ Гæдиаты Куыцырийы фырт Секъа, 1855, Ganisi, Ղազբեգի շրջան, Մցխեթ-Մթիանեթ, Վրաստան - հուլիսի 21 (օգոստոսի 3), 1915, Վլադիկավկազ, Ռուսական կայսրություն), օս բանաստեղծ և գրող, օսական գրականության դասական։ Օսական դասական արձակի հիմնադիր։


== Կենսագրություն ==

Սեկան իր մանկությունն անցկացրել է  չքավորության  և դժվարությունների մեջ։ Նա գրագիտություն սովորել է 18 տարեկանում։ 1872 թվականին սկսել է ծառայել որպես դպիր Գուդսկի եկեղեցում։ Այնուամենայնիվ, փոքր աշխատավարձը չէր կարող ապահովել 8 հոգանոց ընտանիքի գոյությունը, և նույն թվականին Սեկան, որոնելով ավելի լավ կյանք, տեղափոխվել է  Հյուսիսային Օսիա։ Այնտեղ նա շարունակել է ծառայել որպես դպիր օսեթական գյուղերում։ Սակայն ընտանիքի նյութական վիճակը նկատելիորեն չի բարելավվել։ Նրա երեխաները, ինչպես ինքը, հաճախ ստիպված են եղել աշխատել։
1912 թվականին Սեկան բնակություն է հաստատել Վլադիկավկազում։
Գադիևն սկսել է գրել 19-րդ դարի 70-ականների վերջին։ Սակայն ինքնուս, գրագետ լեռնական-գյուղացին ստիպված է եղել երկար և քրտնաջան աշխատել իր գրական գիտելիքներն ու գրագիտությունն ընդլայնելու համար։
Գրողի առավել վառ և համապարփակ տաղանդը դրսևորվել է XIX-XX դարերի սահմանագծին։ Ստեղծագործական գործունեության հենց սկզբից Սեկայի վրա մեծ ազդեցություն է  ունեցել Կոստա Խեթագուրովի պոեզիան։ Գադիևի «Օսական հովիվ» բանաստեղծությունների առաջին ժողովածուն լույս է տեսել 1905 թվականին։ Այն բաղկացած էր 25 բանաստեղծություններից և 22 առակներից։ Գրական կարիերայի հենց սկզբից Գադիևը հանդես է եկել որպես ռեալիստ։ Իր ամբողջ կյանքը նա անցկացրել է  աշխատավոր մարդկանց միջավայրում, աղքատների շրջանում։ Անմիջականորեն շփվելով լայն զանգվածների հետ՝ նա լավ է իմացել հասարակ մարդկանց մտքերն ու ձգտումները։ Ժողովրդի ճնշված դիրքը, փայփայած երազանքը և աշխատող զանգվածների՝ ավելի պայծառ ապագայի ձգտումը ակնհայտորեն արտացոլվել են Գադիևի բանաստեղծություններում։
Սեկայի բանաստեղծություններից շատերը նվիրված են բարոյականության և բարոյախոսության հարցերին։ Նա հանդես է եկել ընդդեմ շքեղ հուղարկավորությունների, հարբեցողության, գողության և ծուլության։
Գադիևի տաղանդը բացահայտվել է հիմնականում արձակ ստեղծագործություններում։ Նա համարվում է օսական լեզվով գեղարվեստական ​​արձակի հիմնադիրներից մեկը։ Սեկա Գադիևի արձակ ստեղծագործությունների շարքում հիմնական տեղն զբաղեցնում են պատմվածքները՝ գրողին արժանացնելով համազգային ճանաչման։
1915 թվականի հուլիսի 21-ին (օգոստոսի 3) ողբերգական մահից հետո թաղվել է Վլադիկավկազի Մեշչանսկի գերեզմանատանը՝ Իլյինսկու մատուռի մոտ, որը հետագայում վերափոխվել է տաճարի։ Խորհրդային տարիներին գրողի գերեզմանն անհետացել է։
Նրա որդին՝ Ցոմակ Գադիևը, նույնպես դարձել է հայտնի գրող։


== Ծանոթագրություններ ==


== Արտաքին հղումներ ==
С. К. Гадиев. «Азау» — Գադիևի ամենահայտնի պատմվածքներից մեկը
«Ազաու», պանճենը  WebArchive-ում
Կոմբրե

Կոմբրե (ֆր.՝ Combret), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 297 մարդ, բնակչության խտությունը` 5.96 մարդ/կմ²։ Բնակավայրը զբաղեցնում է 49.85 կմ² տարածք։


== Աշխարհագրություն ==
Գտնվում է Փարիզ քաղաքից 560 կմ հարավ, Թուլուզ քաղաքից` 105 կմ արևելք, Ռոդեզ քաղաքից` 60 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 170 աշխատունակ (15-64 տարեկան)  բնակիչ, որոնցից ակտիվ էին 122-ը, իսկ ոչ ակտիվները` 48։ Ակտիվության ցուցանիշը կազմում է 71,8 %։ 122 աշխատունակ մարդկանցից աշխատել է 116 անձ (66 տղամարդ և 50 կին)։ Գործազուրկ են եղել 6 անձ (2 տղամարդ և 4 կին)։ 48 անաշխատունակներից 20-ը եղել են աշակերտներ կամ ուսանողներ, 21-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(8167) Իշիի

(8167) Իշիի (անգլ.՝ Ishii), աստերոիդ աստերոիդների հիմնական գոտում։ Հայտնաբերվել է 1991 թվականի փետրվարի 14-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,430508 ա. մ., առավելագույնը մոտենում է 2,1103 ա. մ. հեռավորության վրա և հեռանում 2,7507 ա. մ.։ Արեգակի շուրջ մեկ ամբողջական պտույտ է կատարում 1384,03 երկրային օրվա ընթացքում, իր ուղեծրով շարժվելով միջինում 0,260111 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,55° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8167) Իշիի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆրանչաբիջո

Անդրեա Մանտենյա
Ֆրանչաբիջո (իտալերեն՝ Franciabigio, իրական անուն` Ֆրանչեսկո դի Քրիստոֆանո Բիջի (իտալերեն՝ Francesco di Cristofano Bigi)) (հունվարի 30, 1484, Ֆլորենցիա - հունվարի 14, 1525, Ֆլորենցիա), Վերածննդի դարաշրջանի իտալացի նկարիչ։


== Կյանքը և ստեղծագործությունները ==
Ծնվել է Ֆլորենցիայում, և սկզբում աշխատել է Մարիոտտո Ալբերտինելլիի ղեկավարության տակ մինչև 1506 թվականը։ 1505 թվականին Ֆրանչաբիջոն ծանոթացել է Անդրեա դել Սարտոյի հետ, և արդեն հաջորդ տարի նրանք երկուսով ընդհանուր խանութ են հիմնել Պիացցա դել Գրանո քաղաքում։ 1513 թվականին նրանք միասին նկարել են Սանտա Աննիցիատա դե Սերվի կոչվող ֆլորենտական եկեղեցում։ Ֆրանչաբիջոն տիրապետել է որմնանկարչությանը և Վասարին պնդում էր, որ այս ոլորտում նա գերազանցում է իր բոլոր ժամանակակիցներին։ Նրա դիմանկարներում, և ոչ թե կրոնական նկարներում և որմնանկարներում, կա նատուրալիստական ուժ։
1513 թվականին Անունզիատա բազիլիկայում նա նկարել է «Կույսի ամուսնությունը» որմնանկարը, որը կազմել է նկարների մեծ շարքի մաս։ Հայտնի են նկարիչներ Ռոսո Ֆիորենտինոն, Պոնտորմոն, Ֆրանչեսկո Ինդակոն և Բանդինելին, որոնք աշխատում էին Սարտոյի ղեկավարության տակ։
1514 թվականին նա Ֆլորենցիայի Կոնվենտո դելլա Կալզայի համար նկարեց Անդրեա Մանտենյայի Վերջին ընթրիք որմնանակրը։ 1518-1519 թվականներին, Կոնվենտո դելլա Կալզայում, որմնանկարների մեկ այլ շարքում, որի վրա աշխատում էր նաև Անդրեան, նա նկարեց Հովհաննես Մկրտչի մեկնումն անապատ և Մկրտչի հանդիպումը Հիսուսի հետ։
1520-1521 թվականներին, Պոջո ա Կայոնոյի Մեդիչի տոհմում կար սրբապատկերների սրահ, որի պատերին նա որմնանկարեց Ցիցերոնի հաղթարշավը։ Նա նկարել է նաև Սուրբ Ջոբի զոհասեղանը (1516, Ուֆֆիզի)։
1520-ականների սկզբին Ֆրանչաբիջիոն նկարել է նաև Տիրամայրը և մանուկ Հիսուսը կոմպոզիցիան, որտեղ ընդգծված է Ռաֆայել Սանտիի ազդեցությունը։ Գիտնականները նշում են, որ այս նկարը կարևոր է նատուրալիզմը պատկերազարդելու գործում։
Նրան է պատկանում «Մարիամի նշանադրությունը» որմնանկարը, որը նա ինքը վնասեց մուրճի հարվածով, քանի որ վանականները ժամանակից շուտ տեսան նրա աշխատանքը։


== Պատկերասրահ ==
Ֆրանչաբիջոյի դիմանկարները
		
		
		
		
Ֆրանչաբիջոյի` Տիրամոր նկարները
		
		
		
		


== Ծանոթագրություններ ==


== Արտաքին հղումներ ==
«Мадонна Франчабиджо», ежедневная республиканская газета «Якутия», 12 января 2007
Լոկանա

Լոկանա (իտալերեն՝ Locana), կոմունա Իտալիայի Պիեմոնտ մարզի Թուրին գավառում։
Բնակչությունը՝ 1.806 մարդ (2008 թվականի տվյալներով)։ Բնակչության խտությունը՝ 14 մարդ/կմ²։ Տարածքը՝ 132 կմ²։ Փոստային ինդեքս՝ 10080։ Հեռախոսային կոդ՝ 0124։
Բնակավայրի հովանավորն է համարվում սուրբ կույս Մարիամը։


== Ժողվրդավարություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Նավրուզ (Սեբաստիայի գավառ)

Նավրուզ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Շաումյան (գյուղ, Սակիի շրջան)

Շաումյան (ուկրաիներեն՝ Шаумян, Ղրիմի թաթարերեն՝ Şaumân), գյուղ Ուկրաինայի Ղրիմի Ինքնավար Հանրապետության Սակիի շրջանում։
2001 թվականի տվյալներով Շաումյան գյուղում բնակվում էր 56 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պորտուգալական արվեստ

Պորտուգալական արվեստ Պալեոլիթի դարաշրջանից պահպանվել են.

ժայռապատկերներ (Սանտյագու դու Էշկորալում),
նեոլիթից՝ դոլմեններ,
խեցեղեն,
մարդակերպ արձանիկներ։Մեր թվարկությունից առաջ 1-ին հազարամյակի կեսին լուզիտանների ցեղերը կառուցել են հատակագծում շրջանաձև ավազաքարե՝ տներով ամրացված բնակավայրեր, նվաճողները (հռոմեացիներ, վեստգոթեր, արաբներ և այլն)՝ ճարտարապետական տարբեր կառույցներ, որոնք հարստացրել են քարի շինարվեստի տեղական ավանդույթները։
12-րդ դարի լուզիտանների նախկին բնակավայրերը դարձել են անկանոն հատակագծով քաղաքներ։ Ռոմեանական ոճի ճարտարապետությունը (մեծաչափ քաղաքային ամրոցատիպ տաճարներ Բրագայում, Վիգեույում, էվորայում, Լիսաբոնում, բազմաթիվ մենաստաններ և ծխական եկեղեցիներ) բոլորովին զուրկ է ճոխ հարդարանքից։
12-14-րդ դարերի վանքերի տաճարները, որ հատակագծում և ինտերիերի գեղեցկությամբ հիացնում են բոլորին։
Մուտունոպոլիս

Մուտունոպոլիս  (պորտ.՝ Mutunópolis), համայնք Բրազիլիայում՝ Գոյաս նահանգի կազմում։ Գտնվում է Գոյաս նահանգի հարավային մարզում։ Մտնում է Պորանգատուի գավառի կազմի մեջ։ Բնակչությունը կազմում է 4 088 մարդ՝ 2006 թվականի տվյալներով։ Գրավում է 869,033 կմ2 տարածք։ Բնակչության խտությունը՝ 4,5 մարդ/կմ²։
Քաղաքի տոնը նշվում է հոկտեմբերի 14-ին։


== Վիճակագրություն ==
Համախառն ներքին արդյունքը 2003 թվականի դրությամբ կազմում է 22 102 719,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով 2003 թվականի դրությամբ կազմում է 5 644,21 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը 2000 թվականի դրությամբ կազմում է 0,722 (տվյալները՝ ՄԱԿ-ի զարգացման ծրագրի)
Չարլզ I Ստյուարտ

Անվան այլ կիրառումների համար տե՛ս՝ Կառլ I (այլ կիրառումներ)
Կառլոս I (անգլ.՝ Charles I of England, նոյեմբերի 19 (29), 1600, Դանֆերմլինի պալատ, Ֆայֆ, Շոտլանդիա - հունվարի 30 (փետրվարի 9), 1649, Լոնդոն, Անգլիայի թագավորություն), Անգլիայի, Շոտլանդիայի և Իռլանդիայի թագավոր 1625 թ. մարտի 27-ից։ Հակոբ I-ի որդին, Ստյուարտների հարստությունից։ Նրբաճաշակ ու բարեկիրթ անձնավորություն էր։ Ուներ գրավիչ արտաքին։ Սիրում էր սպորտը և արվեստները։ Դրա հետ մեկտեղ թուլակամ էր և եսասեր։ Հավատացած էր, որ իր իշխանությունն ունի աստվածային ծագում։ Հակված չէր համագործակցելու խորհրդարանի հետ։ Լսել չէր ուզում արմատական բարենորոգումների մասին։ Չէր հասկանում, որ Անգլիայում սկսվել է հեղափոխություն։ Կարծում էր, թե դա սոսկ խռովություն է։ Սիրում էր կրկնել. «Ես դրանց մի լավ ջարդ կտամ, և ամեն բան կլինի առաջվա պես»։


== Ծանոթագրություններ ==
Յուլիուս Ռոբերտ Մայեր

Յուլիոս Ռոբերտ ֆոն Մայեր (նոյեմբերի 25, 1814(1814-11-25)[…], Հայլբրոն, Շտուտգարտի ադմինիստրատիվ օկրուգ, Բադեն-Վյուրթեմբերգ - մարտի 20, 1878(1878-03-20)[…], Հայլբրոն, Շտուտգարտի ադմինիստրատիվ օկրուգ, Բադեն-Վյուրթեմբերգ), գերմանացի բժիշկ և ֆիզիկոս։


== Կենսագրություն ==
Ավարտել է Տյուբինգենի համալսարանի բժշկության ֆակուլտետը (1838)։ 1839-1841 թվականներին զբաղվել է բժշկությամբ։ Իր առաջին՝ «Ուժերի քանակական և որակական որոշման մասին» հոդվածում (1841, հրատարակվել է 1881 թվականին) արտահայտած դրույթը իմաստով մոտ էր էներգիայի պահպանման օրենքին։ Այդ օրենքը նա հստակ ձևակերպել է «Օրգանական շարժումը՝ կապված նյութափոխանակության հետ» աշխատությունում (1845), որտեղ տեսականորեն հաշվել է նաև ջերմության մեխանիկական համարժեքը։ Ըստ Մայերի պատկերացումների՝ շարժումը, ջերմությունը, էլեկտրականությունը և այլն «ուժերի» (էներգիայի) որակապես տարբեր ձևեր են, որոնք հավասար քանակներով փոխարկվում են մեկը մյուսի։ Էներգիայի պահպանման օրենքը նա կիրառել է նաև օրգանիզմներում ընթացող պրոցեսների վերաբերյալ՝ պնդելով, որ Երկրի վրա արեգակնային էներգիայի կուտակիչը բույսերն են, իսկ մյուս օրգանիզմներում տեղի է ունենում միայն նյութերի և «ուժերի» փոխակերպում։ ժամանակակիցները չեն հասկացել Մայերի գաղափարները, և այդ հանգամանքը, ինչպես նա էներգիայի պահպանման օրենքի հայտնագործման առաջնության վիճարկումը, դրդեցին նրան ինքնասպանության փորձ կատարել (1850)։ Առաջինը Հերման Հելմհոլցն է կարողացել ճիշտ գնահատել Մայերի աշխատանքը։


== Ծանոթագրություններ ==
Շմիդտի փողոց (Տագանրոգ)

Շմիդտի փողոց (ռուս.՝ Улица Шмидта), փողոց ՌԴ Ռոստովի մարզի Տագանրոգ քաղաքի կենտրոնական պատմական մասում։ Անվանված է հեղափոխական գործիչ Պյոտր Շմիդտի պատվին։


== Աշխարհագրություն ==
Շմիդտի փողոցը գտնվում է Դոբրոլյուբովի նրբանցքի և Կոմսոմոլսկի զառիվայրի միջև։ Տների համարակալումը սկսվում է Կոմսոմոլսկի զառիվայրից։ Երկարությունը 430 մ է։


== Պատմություն ==

Փողոցի նախկին անվանումները` Մալոգրեչեսկայա, Մալոբիրժևայա, Վորոնցովսկայա։ Վերանվանվել է Շմիդտի փողոց 1929 թվականին` ի պատիվ «Օչակով» հածանավի վրա ապստամբության ղեկավար Պյոտր Շմիդտի։
Առաջին իսկ օրից այս փողոցում բնակվել են ունևոր մարդիկ, հարուստ վաճառականներ և Տագանրոգի չափանիշներով բարձրաստիճան պետական պաշտոնյաներ։ 1803 թվականի քարտեզի վրա փողոցի կենտ կողմում մաքսատունն ու սակարանն էին, իսկ զառիթափի տակ գտնվել են մոմի և ճարպի գործարանները։
Մալոգրեչեսկայա փողոց, 7 հասցեում երկար տարիներ կանգնած է եղել Վարվացիի տունը, որը քաղաքացիներն անվանում էին «Գնդակներով տուն»` Տագանրոգի գնդակոծության ժամանակ տան հաստ պատերի մեջ մխրճված թնդանոթային ռումբերի, գնդակների, հրազենային արկերի բազմաթիվ բեկորների պատճառով։ 1903-1910 թվականներին այդ տանը գործել է առևտրային ուսումնարանը։ Տունը չի պահպանվել։


== Փողոցում գտնվում են ==


=== Զույգ կողմում ===
№ 10` բնակելի տուն (XIX դարի 1-ին քառորդ)։ Տեղական նշանակության հուշարձան
№ 14` ծովագնացության դպրոցի շենք
№ 12` Կերենի տուն (XIX դարի 1-ին քառորդ)։ Տեղական նշանակության հուշարձան
№ 16` Վոլկովի-Ռեմիի տուն (1812-1814 թվականներ)։ Տեղական նշանակության հուշարձան
№ 16ա` «Ոսկե ափ» հյուրանոց


=== Կենտ կողմում ===
№ 17` քաղաքապետ Պապկովի տուն (1808)։ Տեղական նշանակության հուշարձան
№ 21` Վորոշիլկինի տուն (XIX դարի 1-ին կես)։ Տեղական նշանակության հուշարձան


== Ծանոթագրություններ ==
Նովի Ստան (գյուղ, Խիսլավիչսկի շրջան)

Անվան այլ կիրառումների համար տե՛ս՝ Նովի ՍտանՆովի Ստան (ռուս.՝ Новый Стан), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հարվարդի բիզնես դպրոց

Հարվարդի բիզնես դպրոց (անգլ.՝ Harvard Business School), բարձրագույն ուսումնական հաստատություն, որը գտնվում է ԱՄՆ-ի Մասաչուսեթս նահանգի Բոստոն քաղաքում։ Հարվարդի համալսարանի մի մասն է կազմում։ Դպրոցն առաջարկում է MBA (Master of Business Administration) ծրագրով ուսուցում անցնելու ամբողջական ծրագիր, ինչպես նաև դոկտորական և շատ այլ կրթական ծրագրեր։ Դպրոցը պատկանում է Harvard Business School Publishing հրատարակչությանը, որը պարբերաբար հրատարակում է բիզնես-թեմաներով, օնլայն-մենեջմենթով, կորպորատիվ կառավարման, «քեյս-սթադիս» և այլ հրատարակությունների գրքեր, ինչպես նաև Harvard Business Review ամսաթերթը։
Ըստ U.S. News & World Report հրատարակչության՝ դպրոցն առաջին տեղն է զբաղեցնում ամերիկյան բիզնես դպրոցների ցանկում, իսկ ըստ Financial Times-ի (Financial Times Global MBA Rankings 2010)՝ երրորդ հորիզոնականը՝ գտնվելով Լոնդոնի բիզնես դպրոցի և Ուորտոնի (անգլ.՝ Wharton School of Business) բիզնես դպրոցի մեջտեղում։ Մշտապես գտնվում է ամերիկյան և համաշխարհային բիզնես դպրոցների ցանկի առաջին տասնյակում, ընդգրկված է Բաղեղի լիգայի համալսարանների վեց բիզնես դպրոցների շարքում։


== Պատմություն ==
Դպրոցը հիմնադրվել է 1908 թվականին։ Դպրոցի գոյության առաջին տարում այնտեղ սովորում էր 59 ուսանող։ Առաջին անգամ ուսուցման գործընթացի մեջ մտցնելով «քեյս-ստադիս» (իրական կյանքից միանգամայն կոնկրետ օրինակներով տեսական և գործնական ուսուցում, դրանց վերլուծության և հնարավոր գործողությունների մշակում) մեթոդաբանությունը՝ HBS-ն ունեցել է ուսանողների թվաքանակի զգալի աճ, նրանց թիվը 10 տարվա ընթացքում հասել է 500-ի։ 1926 թվականին դպրոցը տեղափոխվում է Բոստոն։ Իգական սեռի անձինք առաջին անգամ ընդունվել են MBA 1965 թվականին՝ ստանդարտ երկամյա հիմունքների համաձայն պարապմունքների։ HBS-ի ռեկտորը Նիթին Նոհրիան է։


== Հայտնի շրջանավարտներ ==
Ուիլյամ Օ’Նիլ
Սթիվեն Քովի
Սթիվեն Շվարցման


== Ծանոթագրություններ ==


== Գրականություն ==
Cruikshank, Jeffrey L. (1987). A Delicate Experiment: The Harvard Business School, 1908—1945. Boston, MA: Harvard Business School Press. ISBN 087584135X.